1 
Om syfilis’s epidemiske optræden og udbredelse i 
slutningen af 15. aarh. 
Dass die Europåer die Pocken nach Amerika 
gebracht haben, ist viel gewisser, als dass von 
daher die Lustseuche nach Europa gekommen sey. 
Fr. Schnurrer. 
på epidemiske optræden af den sygdom, som vi nu kalder syfilis, 
hører til en af de mærkværdigste, men tillige ogsaa til en af de sørgeligste 
begivenheder i.medicinens historie. Med et slag saa at sige opstod der 
nemlig i slutningen af 15. aarh. en for datiden helt ny og frygtelig sygdom, 
der ved sin voldsomhed og hastige udbredelse overalt slog verden med 
forfærdelse. En farsot, der ikke som saamange andre og mere dødbringende 
sygdomme igjen efter en tid ophørte, men som fra første stund af slog 
varig rod iblandt folkene! Tidspunktet for smitsotens optræden pleier 
man gjerne, for at faa et let tilknytningspunkt for erindringen, at henlægge 
til den franske konge Karl 8's berømte hærtog til Italien høsten 1494. 
Ganske nøiagtig er denne tidsangivelse vistnok ikke, da sygdommen i 
virkeligheden optraadte lidt tidligere; men først fra denne tid tog den over- 
haand, og først fra da af gik den som et herjende uveir over landene. 
Som resultat af Karl 8's tog blev intet tilbage, siger historieskriveren 
Gregorovius! uden: ,die furchtbare Lustseuche, welche sich mit pestartiger 
Schnelligkeit über Europa verbreitete“. 
Hvad var dette for en sygdom? Hvorfra kom den? Hvorledes opstod 
den, hvorledes skulde den behandles? Saa lød nu snart spørgsmaalene fra 
alle læber, og mange mærkelige meninger og betragtninger saa dagens 
lys i denne anledning. Heftig blussede striden herover op baade blandt 
1 „Geschichte der Stadt Rom“. 7. B. 1876. S. 386. 
Vid.-Selsk. Skrifter. I. M.-N. Kl. 1909. No. t. 1 
